Nelson Rockefeller

Nelson Aldrich Rockefeller (8. juuli 1908 Bar Harbor – 26. jaanuar 1979 Manhattan) oli Ameerika Ühendriikide poliitik, ettevõtja ja filantroop, USA asepresident 1974–1977.

Ta sündis John D. Rockefeller Jr. kuuest lapsest kolmandana. Lõpetas 1930 Dartmouth College'i majandusteaduse erialal. 

Töötas perefirmas Rockefeller Center, Inc. Koos vendadega asutas ta heategevusfondi Rockefeller Brothers Fund. 1940. aastast töötas mitmes riigiametis.

Nelson Rockefeller valiti 1959. aastal 49. New Yorgi osariigi kuberneriks. Ta valiti kolmel korral tagasi ja jäi sellesse ametisse 1973. aastani. Aastatel 1974–1977 oli ta president Gerald Fordi valitsuses Ameerika Ühendriikide asepresident.

Poliitilistelt vaadetelt oli ta liberaalne, vastandudes sageli konservatiivsetele Vabariikliku Partei poliitikutele.

Ta oli ka New Yorgi moodsa kunsti muuseumi eestkostja, varahoidja ja president.

Nelson Rockefelleril oli esimesest abielust viis ja teisest abielust kaks last.

Ameerika Ühendriikide asepresidendid
Ameerika Ühendriikide ettevõtjad
New Yorgi osariigi kubernerid
Filantroobid
Sündinud 1908
Surnud 1979